

ที่ มท 0810.7/ว  กรมส่งเสริมการปกครองท้องถิ่น

ถนนนครราชสีมา เขตดุสิต กทม. 10300

กุมภาพันธ์ 2566

เรื่อง การบันทึกข้อมูลศูนย์ปฏิบัติการร่วมในการช่วยเหลือประชาชนขององค์กรปกครองส่วนท้องถิ่น (สถานที่กลาง) และศูนย์ช่วยเหลือประชาชนขององค์กรปกครองส่วนท้องถิ่นผ่านระบบข้อมูลกลางองค์กรปกครองส่วนท้องถิ่น (INFO)

เรียน ผู้ว่าราชการจังหวัด ทุกจังหวัด

อ้างถึง หนังสือกรมส่งเสริมการปกครองท้องถิ่น ด่วนที่สุด ที่ มท 0810.7/ว 679 ลงวันที่ 10 มีนาคม 2565

สิ่งที่ส่งมาด้วย 1. QR Code คู่มือขั้นตอนการบันทึกข้อมูลศูนย์ปฏิบัติการร่วมฯ จำนวน 1 ชุด

2. QR Code คู่มือขั้นตอนการบันทึกข้อมูลศูนย์ช่วยเหลือประชาชนฯ จำนวน 1 ชุด

ตามที่ กรมส่งเสริมการปกครองท้องถิ่นแจ้งแนวทางการดำเนินงานของศูนย์ปฏิบัติการร่วม  
ในการช่วยเหลือประชาชนขององค์กรปกครองส่วนท้องถิ่น (สถานที่กลาง) และศูนย์ช่วยเหลือประชาชนขององค์กรปกครองส่วนท้องถิ่นให้ดำเนินการติดตามการช่วยเหลือประชาชนให้เป็นไปด้วยความรวดเร็ว ครอบคลุมทุกด้าน   
ตามระเบียบ และรวบรวมข้อมูลปัญหาความต้องการของประชาชน และให้ติดตั้งป้ายศูนย์ฯ บริเวณริมรั้วที่ทำการ   
หรือด้านหน้าอาคารที่ทำการ เพื่ออำนวยความสะดวกในการติดต่อประสานงานระหว่างองค์กรปกครองส่วนท้องถิ่น นั้น

กรมส่งเสริมการปกครองท้องถิ่น ได้พัฒนาระบบข้อมูลกลางองค์กรปกครองส่วนท้องถิ่น (INFO) [https://info.dla.go.th/](https://info.dla.go.th/%20หรือ) ด้านที่ 6 การจัดการภายในและธรรมาภิบาล หัวข้อ “ศูนย์ปฏิบัติการร่วมในการช่วยเหลือประชาชนขององค์กรปกครองส่วนท้องถิ่น (สถานที่กลาง)” และ หัวข้อ “ศูนย์ช่วยเหลือประชาชนขององค์กรปกครองส่วนท้องถิ่น”  
เพื่อขับเคลื่อนการดำเนินงานของศูนย์ฯ และมีประสิทธิภาพยิ่งขึ้น จึงขอความร่วมมือจังหวัดดำเนินการ ดังนี้

1. แจ้งสำนักงานส่งเสริมการปกครองท้องถิ่นจังหวัดบันทึกข้อมูลพื้นฐานและข้อมูลการติดตั้งป้ายศูนย์ปฏิบัติการร่วมในการช่วยเหลือประชาชนขององค์กรปกครองส่วนท้องถิ่น ในหัวข้อ “ศูนย์ปฏิบัติการร่วมในการช่วยเหลือประชาชนขององค์กรปกครองส่วนท้องถิ่น (สถานที่กลาง)”

2. แจ้งองค์กรปกครองส่วนท้องถิ่นบันทึกข้อมูลพื้นฐานและข้อมูลการติดตั้งป้ายศูนย์ช่วยเหลือประชาชนขององค์กรปกครองส่วนท้องถิ่น ในหัวข้อ “ศูนย์ช่วยเหลือประชาชนขององค์กรปกครองส่วนท้องถิ่น”   
โดยขอให้บันทึกข้อมูล ให้ถูกต้อง ครบถ้วน ภายในวันศุกร์ที่ 24 มีนาคม 2566 ทั้งนี้ ขอให้ศึกษาคู่มือขั้นตอน  
การบันทึกข้อมูลของศูนย์ฯ รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

ขอแสดงความนับถือ

อธิบดีกรมส่งเสริมการปกครองท้องถิ่น

กองพัฒนาและส่งเสริมการบริหารงานท้องถิ่น

กลุ่มงานส่งเสริมการบริหารกิจการบ้านเมืองที่ดีท้องถิ่น

โทร. 0 2241 9000 ต่อ 2312 โทรสาร ๐ 2241 6956

ไปรษณีย์อิเล็กทรอนิกส์ [saraban@dla.go.th](mailto:saraban@dla.go.th)

ผู้ประสานงาน นายมณฑล บัวทอง โทร. 094-9470420